
A matematika és a zenei nevelés kapcsolata

A munka célja a matematika és zenei nevelés kapcsolatának kutatása az iskolaérettség határán. A munka három részből áll. Az első részben a matematika és a zene kapcsolatával foglalkozunk, bemutatjuk a történelem nagy matematikusainak kapcsolatát a zene tudományával, bemutatjuk, miként vélekednek a híres zenészek a matematika tudományáról, valamint a két tudomány kapcsolatát szemléltetjük elméleti, gyakorlati példákkal.
A második részben az óvodai matematika és zenei nevelés fontosságával foglalkozunk. Tanulmányozzuk, majd összehasonlítjuk a két terület főbb céljait és feladatait. Bemutatunk olyan játékos feladatokat, amik egyidejűleg fejlesztik a matematikai illetve a zenei készségeket.
A harmadik részében a két tudomány gyakorlatban megvalósult kapcsolatát tanulmányozzuk a kutatás során szerzett információk feldolgozása alapján. Bemutatásra kerülnek a kutatásban résztvett első osztályos gyermekek, akikről a szülői kérdőív segítségével részletesebb jellemzést adunk. A harmadik részben a kutatás során szerzett információk feldolgozásával és értékelésével is foglalkoztunk. A kutatás alapjául szolgált hipotézis, miszerint a matematika és a zenei nevelés között van kapcsolat, amit a gyermek tudása vissszatükröz, az eredmények alapján helyesnek, igaznak bizonyult. A kutás eredményei alapján valóban észlelhető a két tudomány közötti kapcsolat az adott mintánál.
Kutatásunkból messzemenő következtetéseket ugyan nem vonhatunk le, hiszen kis létszámú csoporttal dolgoztunk, és a minta nem volt reprezentatív. De ettől függetlenül jól megfigyelhető a zene és a matematika kapcsolata, valamint a tanulók viszonya az egyes tantárgyakhoz. 



